|  |
| --- |
| Se vedlagte høringsliste   |

Høring over udkast til forslag til lov om ændring af lov om efterskoler og frie fagskoler og lov om folkehøjskoler (Lempelse af tilskudsbetingelser om bygninger og arealer, varetagelse af opgaver udover skolernes skole- og undervisningsvirksomhed, justering af tillægstakster for særligt prioriterede elevgrupper m.v.)

Vedlagt fremsendes udkast til forslag til lov om ændring af lov om efterskoler og frie fagskoler og lov om folkehøjskoler (Lempelse af tilskudsbetingelser om bygninger og arealer, varetagelse af opgaver udover skolernes skole- og undervisningsvirksomhed, justering af tillægstakster for særligt prioriterede elevgrupper m.v.).

Med lovforslaget foretages en forenkling og lempelse af reglerne for efterskoler og frie fagskoler, der giver skolerne enklere, friere og mere tidssvarende rammer for skolernes virke. Der foreslås en række lempelser for efterskolerne og de frie fagskoler blandt andet om skolernes bygninger og arealer, ligesom der bliver åbnet for, at skolerne kan varetage opgaver ud over skolernes skole- og undervisningsvirksomhed. Endvidere foreslås reglerne for særlige tilskud til særligt prioriterede elevgrupper på efterskoler justeret. Formålet med lovforslaget er at fremme mulighederne for skolernes fortsatte udvikling gennem friere og mere tidssvarende rammer.

Lovforslaget indeholder endvidere en mindre ændring af lov om folkehøjskoler vedrørende folkehøjskolernes varetagelse af administrative opgaver for andre frie kostskoler.

Undervisningsministeriet skal anmode om de bemærkninger, som udkastet til lovforslag giver anledning til.

Eventuelle bemærkninger til udkastet til lovforslag skal være ministeriet i hænde senest **torsdag den 29. juni 2017.**

Bemærkninger bedes sendt til følgende e-mailadresse med oplysningen ”Høringssvar – lovforslag om friere rammer for efterskoler og frie fagskoler” i emnefeltet: AUDGRUND@uvm.dk

Spørgsmål til udkastet til lovforslag kan rettes til undertegnede.

Lovforslaget forventes fremsat i oktober 2017. Alle høringssvar, herunder høringssvar modtaget efter høringsfristen, vil blive sendt til Folketingets Undervisningsudvalg.

Med venlig hilsen

Karen Peytz

Specialkonsulent

Direkte tlf. +45 33 92 51 66

Karen.Peytz@uvm.dk